CELEX: 32013D0525
Language: et
Date: 2013-10-22 00:00:00
Title: 2013/525/EL: Nõukogu rakendusotsus, 22. oktoober 2013 , millega muudetakse rakendusotsust 2011/77/EL Iirimaale liidu finantsabi andmise kohta

24.10.2013   
            
            
               ET
            
            
               Euroopa Liidu Teataja
            
            
               L 282/71
            
         NÕUKOGU RAKENDUSOTSUS,
   22. oktoober 2013,
   millega muudetakse rakendusotsust 2011/77/EL Iirimaale liidu finantsabi andmise kohta
   (2013/525/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 11. mai 2010. aasta määrust (EL) nr 407/2010, millega luuakse Euroopa finantsstabiilsusmehhanism, (1) eriti selle artikli 3 lõiget 2,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Iirimaa taotlusel andis nõukogu Iirimaale rakendusotsusega 2011/77/EL (2) finantsabi, et toetada tugevat majandus- ja reformiprogrammi, mille eesmärk on taastada usaldus, võimaldada majandusel tagasi pöörduda jätkusuutliku kasvu teele ning tagada Iirimaa, euroala ja liidu finantsstabiilsus.
            
         
               (2)
            
            
               Komisjon viis Iirimaa majandusreformiprogrammi kümnenda läbivaatamise lõpule 10. juulil 2013.
            
         
               (3)
            
            
               Selleks et lõpparuandes oleks võimalik nõuetekohaselt hinnata programmi igakülgset ja põhjalikku täitmist ning tagada, et viimase osamakse tegemise otsus tehakse õigeaegselt, on vaja finantsabi kasutusaega lühiajaliselt pikendada.
            
         
               (4)
            
            
               Rakendusotsust 2011/77/EL tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2011/77/EL artikli 1 lõige 2 asendatakse järgmisega:
   
      „2.   Finantsabi antakse kolme aasta ja kahe kuu vältel alates esimesest päevast pärast käesoleva otsuse jõustumist.”
   
   Artikkel 2
   Käesolev otsus jõustub selle teatavakstegemise päeval.
   Artikkel 3
   Käesolev otsus on adresseeritud Iirimaale.
   
      Luxembourg, 22. oktoober 2013
      
         
            Nõukogu nimel
         
         
            eesistuja
         
         L. LINKEVIČIUS
      
   
   
      (1)  ELT L 118, 12.5.2010, lk 1.
   
      (2)  Nõukogu 7. detsembri 2010. aasta rakendusotsus 2011/77/EL Iirimaale liidu finantsabi andmise kohta (ELT L 30, 4.2.2011, lk 34).